﻿ANUL IV, NR 13 Revistă a ASOCIAȚIEI CULTURALE HANGU LUME, LUME ! Trăim vremuri tulburi Atât de tulburi că nu mai știm de unde venim și încotro ne îndreptăm Trăim în piață: ne îngrămădim, ne îmbrâncim, ne facem loc, căutăm, întrebăm, alegem, plătim, ne enervăm, obosim, ne gândim, ne răzgăndim… E târziu și suntem cu toții obosiți Și mâine o luăm de la capăt Nu știm de ce-am ajuns să trăim așa Nu știm cine ne-a adus aici Știm doar, că totul se vinde și se cumpără De vândut, vinde oricine De cumpărat, cumpăra cine poate De-ale gurii, de îmbracat, pentru tine, pentru copii, pentru botez, pentru nuntă, pentru parastas… poți găsi orice pe tarabe Se găsește la vânzare și FERICIRE Nu știu dacă are toate avizele sanitare și nici dacă e din import, dar cică, merită să cumperi! Dacă ceri, ți se dă și factură Se vând idei, naționalități, diplome, voturi, funcții, protecție, iluzii, credințe… Inteligența, frumusețea, puritatea, iubirea, maternitatea și astea se vând Cel mai bine la export De ceva vreme e criza Criză de TIMP Toți ar vrea să cumpere, dar nu se găsește nici ”pe sub mână” Se caută soluții, dar până azi, nu s-a gasit nimeni să ne scoată din criza asta Lipsesc și altele pe piață, dar despre astea nu se vorbește decât pe la colțuri Cică ar fi nevoie de înțelepciune, de îngaduință, de bunăcuviință Nu sunt de primă necesitate, spune un expert economic! Și nici nu aduc profit imediat Au demonstrat asta studiile de piață Așa că… Lume, lumeeee ! Viață de vânzareeee ! Și VIAȚA se vinde Nu știați? Se vinde mai mult « la negru» Ei, și? Bine că avem de unde cumpăra, la nevoie! Și vindem, Și vindem, și tragem linie și adunăm și nu putem adormi de-atâtea calcule Uită-te la tine, bunăoară! Pui capul pe pernă și adormi greu, gândindu-te că nu ți-a mai rămas mare lucru de vândut Și dacă nu vinzi, n-ai cu ce cumpăra! Ți-a mai rămas întreg doar sufletul Pentru că nu vrea nimeni să cumpere cu porția Nici la bursă nu e cotat Deocamdată Nu-l scoate la vânzare, nu încă! Cine știe ce vremuri mai vin… Haide, culca-te! Copiii tăi dorm deja Nu le-ai spus « noapte bună »? Lasă, ei adorm și fără tine Sunt mari acum N-ai băgat de seamă? « Tatăl nostru, Carele ești în Ceruri« …două mii, trei mii,… « Si nu ne duce pe noi în ispita… » Lasă, dormi! Dormi! Mâine trebuie s-o iei de la capăt! Nu de alta, dar dacă nu ești în piață, nu exiști! Simona Rivera ECOUL HANGULUI Pagina 2 Anul IV nr 13 DAR DIVIN REDACŢIA ”ECOUL HANGULUI” Revistă cultural-istorică, Cu apariţie trimestrială Anul IV, numărul 13 Editată de „ASOCIAŢIA CULTURALĂ HANGU” HANGU – NEAMŢ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor- Iubirea e un dar divin şef, Doamne-ţi mulţumesc şi mă închin Prof Gheorghe Drugă, O vreme, El o lasă între noi, Ref Ţîrdea Mădălina Dar ea ne însoţeşte şi-n Viaţa de Apoi Ed Lupu Maria, Înv Manolache Steluţa, Iubirea este hrana sufletelor noastre Înv Munteanu Carmen, Şi izvorăşte de sus, de printre astre Înv Nacu Elena În inimi îşi face cuibul ei vremelnic Prof Mihai Doroftei, Ne leagă însă, pe-amândoi, temeinic Prof Vasile Marcoci, Preot Ioan Simiraş Acest sentiment este curat şi sfânt; Fără el viaţa, e goală, pe pământ El leagă sufletul meu de sufletul tău, Cu binecuvântarea lui Dumnezeu I S S N – on-line – 2068 – 4517 I S S N – format clasic – 2068 - 4878 Telefoane de contact: Iubirea-i eternă, e Sus, e Dumnezeu, Liliana Pîntea – 0731024838 Aici ea leagă sufletul tău de sufletul meu Nicicând ea nu se stinge, rămâne veşnic Gavril Lupu – 0233/257524 vie, Iar la soroc se-ntoarce-n Veşnicie Profesor, Mihai Doroftei, Borca Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI Pagina 3 Anul IV, nr 13 Mai aproape de Cer Mai aproape de Cer Mai aproape de Cer Aripi spre lumină „ Când rămâi singur înveți în ciuda a tot ceea ce ai pierdut … DUMNEZEU e singurul care rămâne lângă tine ” « Doamne Iisuse Hristoase, ajută-mi ca astăzi toată ziua să am grijă să mă lepăd de mine însumi, că cine ştie din ce nimicuri mare vrajbă am să fac, şi astfel, ţinând la mine, Te pierd pe Tine Doamne IisuseHristoase ajută -mi ca rugăciunea Prea Sfânt Numelui Tău să-mi lucreze în minte mai repede decât fulgerul pe cer, ca nici umbra gândurilor rele să nu mă întunece, că iată mint în tot ceasul Doamne, Cela ce vii în taină între oameni, ai milă de noi, că umblăm împiedicându-ne prin întuneric Patimile au pus tină pe ochiul minţii, uitarea s-a întărit în noi ca un zid, împietrind inimile noastre şi toate împreună au făcut temniţa în care Te ţinem bolnav, flămând şi fără haină, şi aşa risipim în deşertăciuni zilele noastre, umiliţi şi dosădiţi până la pământ Doamne, Cela ce vii în taină între oameni, ai milă de noi Pune foc temniţei în care Te ţinem, aprinde dragostea Ta în inimile noastre, arde spinii patimilor şi fă lumină sufletelor noastre Doamne, Cela ce vii în taină între oameni, ai milă de noi Vino şi Te sălăşluieşte întru noi, împreună cu Tatăl şi cu Duhul, că Duhul Tău cel Sfânt Se roagă pentru noi cu suspine negrăite, când graiul şi mintea noastră rămân pe jos neputincioase Doamne, Cela ce vii în taină între oameni, ai milă de noi, că nu ne dăm seama ce nedesăvârşiţi suntem, cât eşti de aproape de sufletele noastre şi cât Te depărtăm prin micimile noastre, ci luminează lumina Ta peste noi ca să vedem lumea prin ochii Tăi, să trăim în veac prin viaţa Ta, lumina şi bucuria noastră, slavă Ţie Amin ” (Rugăciunea Părintelui Arsenie Boca) „Iată până unde merge iubirea de oameni a lui Iisus: că şi în ziua mâniei divine le deschide o portiţă a milostivirii Iată, Împăratul Cerurilor alergând după ultimul supus al Împărăţiei Sale Cred că aceasta e iubirea fără margini ” („Cuvinte vii”) „Dumnezeu este cu adevărat singura mea nădejde El este pentru mine totul ” (Sfântul Ioan de Kronstadt) ECOUL HANGULUI Pagina 4 Anul IV, nr 13 Scriitori consacrați Scriitori consacrați Scriitori consacrați GICA Bim, Bam, Bouf… - Cine -i acolo? - Eu sunt Bunu l Dumnezeu! - Ce doreşti oare? - Vreau flori de toate culorile! - Doamne, du-Te pe drumul florilor! Bim, bam, bouf ! - Cine -i acolo? - Eu sunt Arhanghelul Rafael! - Şi ce doreşti oare? - Vreau o mână de foc! - Arhanghele caută drumul focului şi-l vei găsi! Bim, bam, buf! - Cine -i acolo? - Eu sunt Mama micului Iisus! - Şi ce doreşti oare? - Nu vreau decât un scutec să -mi învelesc copilaşul! - Mamă a micului Iisus, n -am nici un scutec decât camaşa mea…ţi -o dau! ……………… - Nu mai ai cămaşă pe tine Gica? o între bam eu - Sigur că am, păpuşica mea, acum am cămaşă Şi-şi ridica puţin din poale şi-i vedeam tivul cămăşuţei, pe sub rochia devenită prea scurtă Îmi povestea multe, ştia câte în lună şi în stele, dar toate mi le înşira cu o voce şoptită, ca şi cum urechi nevăzute ne-ar fi ascultat pe furiş Ne jucam într-o … (pășune, câmp, plai…) în care creşteau muşeţel sălbatic, maci cu flori roşii, buruieni înalte care aproape atingeau cerul Ne întindeam amândouă sub vălurile acestei mări de verdeaţă care se unduia în voia vântului Priveam deasupra noastră pe cerul imens şi departăt, norii albi ca nişte armăsari alergând spre marginile zărilor, înhămaţi la caleaşca Sfântului Ilie, stăpânul furtunilor In jurul florilor, fluturi cu aripioare sinilii se aşezau pe câte o petală, pâna soseau gărgăriţele care se dădeau de-a berbeleacul pe firele de iarbă, în sus sau în jos şi-i speriau alungându-i Aveam patru ani, Gica doisprezece Era drăguţă şi -mi plăceau ochii ei albaştri ca aripile fluturaşilor cu privirea tristă, tristă Stătea cu noi Mama o angajase ca să aibă grijă de mine în fiecare moment, mai ales când se ducea ea la tratament Stăteam pe afară mai ales în clipele când ziua se pierdea la orizont şi umbra arborilor se lungea în lumina ca mierea a crepusculului Când soarele se culca la marginea zărilor şi norii se colorau în roşu-violet, Gica spunea : ``mâine are să bată vântul``, iar eu ştiam ca tot ce spune Gica era adevărul-adevărat Dar mai ştiam că într-o bună zi Gica avea să plece în sat la ea…şi să nu se mai întoarcă Mama ei era foarte bolnavă, în primavară scuipase sânge În fiecare zi, cu inima cât un purice şi cu frica ascunsă în fundul sufletului meu o întrebam : - Când ai să pleci tu, Gica? ECOUL HANGULUI Pagina 5 Anul IV, nr 13 Scriitori consacrați Scriitori consacrați Scriitori consacrați - Am să plec când vei vedea pe cer că berzele se strâng în şiruri lungi ca să -şi ia drumul spre ţările lor îndepărtate şi când mama nu va mai părăsi patul Am fraţiori mai mici acasă, trebuie să am grijă de ei, să le dau să manânce… - Şi pe mine mă laşi singură… Gica, ia-mă şi pe mine, ia -mă şi pe mine cu tine! Şi stropi de lacrimi începeau să ude iarba sub picioarele mele - Nu te necăji … am să mă întorc, mă întorc eu… - Îmi promiţi ? - Îţi promit ! Nu eram deloc sigură că Gica îşi va ţine promisiunea O soră mai mare are atâtea de lucru acasă În fiecare dimineaţă mă uitam pe cer, pândind stolurile de berze care trebuiau să zboare în rotocoale largi, pregătindu-se de drum Dar nu se zărea nici o aripă şi nici un cioc de barză şi asta mă liniştea Bim, bam, buf… - Cine eşti Tu? - Eu sunt Domnul Dumnezeu, am venit s -o duc pe Gica acasă - Gica nu poate să plece, trebuie să stea cu mine…dar dacă vreţi am să vă culeg un buchet mare mare de flori de toate culorile… Era spre seara Gica terminase scăunelele, măsuţele şi alte mobile mici pe care le confecţiona din tulpinele unor ierburi înalte şi băţoase pe care le mâncau oile Nu mai văzusem niciodată ceva atât de frumos Nimeni în cursul vieţii mele nu va mai şti să le facă Ma aşezasem şi eu pe iarbă lânga Gica De la mine se vedea valea şi o potecă şerpuitoare care urca pe deal, spre noi Şi în clipa urmatoare am văzut îngrozită ceea ce n-aş fi trebuit să văd…Piaza rea Pe potecuţa care urca pe costişă venea, calcând încet şi rar, ca si cum şi-ar fi numărat paşii, o vecină din sat O vedeam venind dar tăceam încremenită cu spaima în suflet Nu-i spuneam nimic celei de lânga mine După un timp femeia gândi că s-a apropiat îndestul ca s-o auzim şi strigă : “Gica…Gica…” Gica sări în picioare: - De ce ai venit? - Mamă-ta scuipă sânge şi plânge şi plânge ! Te cheamă să te întorci acasă M-am sculat şi eu şi am alergat spre ea - Gica, Gica nu pleca ! Uită -te pe cer, vezi vreo barză care se pregăteşte de plecare? Gica se uita la mine lung, cu ochii ei albaştri în care se iveau primele lacrimi - Au să plece mâine! Apoi se întoarse şi o luă la fugă desculţă, pe poteca dinspre vale Îşi aruncase sandalele în iarbă ca să poată fugi mai iute Nu s-a mai întors niciodată Dupa atâţia, ani eu tot o mai aştept Doar mi-a promis Scriitoarea Amza Margareta, București ECOUL HANGULUI Pagina 6 Anul IV, nr 13 Evenimente locale Evenimente locale Evenimente locale Ludoteca Hangu – speranța unui zâmbet de copil "Toți oamenii mari au fost mai întâi copii… însă doar câțiva își amintesc " Antoine de Saint-Exupéry Fiecare vis împlinit ascunde o poveste, o poveste scrisă cu pasiune, cu perseverență, cu încredere, cu suflet De data aceasta povestea Ludotecii Hangu - speranța unui zâmbet au scris-o membrii Asociației KGSC Community, acești oameni speciali, adevărate modele de dăruire, de entuziasm, care nu au uitat nici măcar o clipă că și ei au fost copii și că fiecare jucărie primită le-a adus zâmbete și bucurii Nici eu nu am uitat că am fost cândva copil, iar copiii care trec pragul bibliotecii îmi amintesc, clipă de clipă acest lucru, poate de aceea am visat atât de mult o ludotecă,doar că ludoteca din cadrul Bibliotecii Hangu nu a fost multă vreme, decât o dorință încolțită în mintea mea, un ideal la care nu am renunțat niciodată, prin care aș fi putut să le ofer jocuri și jucării și copiilor care nu-și permit să se bucure de aceste mici minuni, iar mai apoi a luat forma unui proiect fără sorți de izbândă și atât Asociația KGSC Community a transformat visul meu în realitate E fantastic ca într-o bibliotecă să existe un spaţiu special cu jocuri şi jucării cu care copiii să se joace şi pe care să le împrumute, în mod special pentru copiii care nu au jucării Jocurile şi jucăriile sunt cele care ne colorează copilăria şi ne acompaniază devenirea Uneori e atât de greu să găsim cuvintele potrivite în încercarea de a descrie trăirile, emoțiile și sentimentele care prind viață atunci când ținem în pumni vise și dorințe rămase multă, enorm de multă vreme, în stadiul de iluzii, și care, printr-un miracol, devin dintr-o dată realitate Nici măcar nu știu cu ce să încep Cu faptul că am rămas surprinsă când am văzut membrii echipei KGSC (Alexandra Laura Lăptoiu Anca Dragomir, Mirela Lăptoiu, Laurențiu Dragomir și Viorel Olaru) sub bagheta domnului Ciprian Dragomir ECOUL HANGULUI Pagina 7 Anul IV, nr 13 Evenimente locale Evenimente locale Evenimente locale care a revenit, spre marea noastră bucurie, din nou la Hangu, atât de tineri, aproape copii, dar atât de responsabili, atât de determinați, atât de entuziaști, atât de plini de pasiune după aproape 500 de km de mers în mașină de la București la Hangu, motivați doar de dorința de a schimba ceva în bine, pentru că sunt doar VOLUNTARI, sau cu faptul că, deși știam câtă bucurie vor aduce în sufletul copiilor jocurile și jucăriile, euforia și veselia lor au depășit granițele imaginației mele Voluntarii Asociației KGSC Community au dărâmat toate legile nescrise ale neîncrederii, demonstrând că pasiunea, tenacitatea și devotamentul pot realiza imposibilul La inaugurarea ludotecii au fost prezenți pe lângă membrii Asociației KGSC Community, domnul Primar Gavril Lupu, două reprezentante ale PitiClic (producător de softuri educaționale ) voluntarii bibliotecii și copii Jocul, jocurile şi jucăriile deţin cel mai important loc în viaţa copiilor, însă nu m-am gândit nici măcar o clipă că ludoteca nu se va bucura de aprecierea şi admiraţia celor mici, dar nu mi-am imaginat niciodată că va avea un succes atât de mare şi un ecou atât de răsunător Evaluarea succesului o fac ei, copiii În cei 23 de ani de când sunt biblioteca ră nu am văzut copii atât de entuziasmaţi, de veseli, de atenţi, de curioşi, de comunicativi, de preocupaţi, de creativi şi atât de captivați, încât să uite să mai plece acasă Jocurile şi jucăriile într-o ludotecă îi pot transforma radical Învaţă să socializeze, să se joace în echipă, să-şi respecte colegii, să aibă grijă de jucării, să îşi aleagă jocuri şi jucării şi să se joace în echipe, să fie disciplinaţi, politicoşi şi să facă ordine la final Nimic nu-i apropie şi nu-i motivează mai mult decât jocul şi jocurile dintr-o ludotecă O demonstrează experienţa greu de destabilizat şi imaginile care ne vorbesc de la sine Şi nu au trecut decât câteva zile! Cea mai specială jucărie e pufosul uriaş Saint Bernard de aceea acest căţel va fi Mascota Ludotecii Vom face concurs pentru alegerea numelui mascotei Voluntarii vor igieniza jucăriile de plastic Vom avea atât de multe de făcut la Biblioteca Hangu, datorită KGSC Community Le mulțumim din suflet pentru tot ceea ce au făcut pentru copiii din Hangu, care nu vor uita niciodată această zi de început de iunie și care au afirmat că ”cel mai frumos loc de pe pământ este Biblioteca Hangu” Bibliotecar, Liliana Pîntea ECOUL HANGULUI Pagina 8 Anul IV, nr 13 Legendele Hangului Legendele Hangului Legendele Hangului MOVILA CĂLUGĂRULUI Pe Calea Mare, în locul numit Bouleţul Mic, se află Movila Călugărului, o ridicătură de pământ şi de crengi Legenda spune că atunci când Ştefan cel Mare a avut un război mare cu turcii la Valea Albă, fiind înfrânt, s-a retras cu oştirea în munţi, în zona Hangului, în Poiana Colibiţa De aici trimitea oamenii săi pentru a supraveghea mişcările turcilor care atacau cetăţile Moldovei, între care era şi Cetatea Neamţului Unul din aceştia era călugăr Mergând pe Calea Mare, pe la Bouleţul Mic, a fost prins de turci şi omorât, corpul lui rămânând neîngropat, pradă corbilor şi animalelor pădurii După ce turcii au fost nevoiţi să se retragă, oştenii lui Ştefan au găsit corpul călugărului şi au săvârşit cele de trebuinţă pentru a fi îngropat în locul în care a fost ucis Fiind teren stâncos, neputându-i-se săpa o groapă destul de adâncă, au fost aşezate peste mormântul lui pietre şi fiecare ostaş trecea şi punea o creangă de brad Astfel mormântul călugărului s -a transformat într-o movilă destul de mare fiind numită de oamenii locului Movila Călugărului De atunci şi până astăzi se pastrează obiceiul ca trecătorii prin acel loc să aşeze o creangă pe mormântul călugărului, obicei păstrat până astăzi Variantă În vara lui 1944, un călugăr venea de la Mănăstirea Sihăstria vrând să treacă, pe Calea mare în Hangu Acest drum era atunci sub controlul ruşilor care îi urmăreau pe nemţi în retragere spre Transilvania Văzându-l venind pe cărare, o patrulă rusească l-a somat, în limba rusă, să se oprească Neînţelegând ce spun, călugărul şi-a continuat drumul dar a fost împuşcat A fost găsit, după o săptămână, de enoriaşii din Hangu care se duceau la mănăstire Trupul călugărului era în descompunere A fost acoperit cu pământ şi crengi, iar pe cruce au scris „ călugăr necunoscut”, Şi au mai scris ca fiecare trecător prin aceste locuri să arunce câte o creangă pe mormânt, obicei păstrat până astăzi Movila formată din pământ şi din crengile aruncate de trecători pe mormântul călugărului se numeşte Movila Călugărului LEGENDA SATULUI AUDIA (1) În vremea năvălirilor barbare, mulţi locuitori fugeau din calea năvălitorilor pentru a nu fi omorâţi sau pentru a nu deveni robii acestora Se refugiau mai ales în pădurile dese din munţi, cât mai departe din calea năvălitorilor Unul din aceste locuri era şi şi ţinutul de lângă muntele Ceahlău numit mai târziu Hangu Ajunşi în aceste locuri nu-şi lăsau viaţa şi avutul lor la voia întîmplării Puneau străji în anumite locuri pentru a urmări mişcările barbarilor şi pentru a semnaliza, prin focuri aprinse pe înălţimi, sau prin sunet de bucium sau corn, venirea sau retragerea cetelor duşmane Din locurile pe unde erau aciuaţi, era aşteptată cu multă înfrigurare orice înştiinţare din partea acestor străjeri Reacţia locuitorilor băjeniţi, adică refugiaţi în aceste locuri din calea năvălirilor barbare, când auzeau sunetul buciumului sau sunetul din corn al celor ce străjuiau şi supravegheau de la Altan, Calea Mare, calea pe unde năvăleau de obicei migratorii, exclamau „ Se aude buciumul ! “ ECOUL HANGULUI Pagina 9 Anul IV, nr 13 Legendele Hangului Legendele Hangului Legendele Hangului sau „Se aude cornul! “ De atunci numele locului de unde se auzea buciumul sau sunetul cornului s-a numit Audia, adică locul de unde se aude LEGENDA SATULUI AUDIA (2) Demult, când hoarde migratoare pornite dinspre răsărit au năvălit şi prin ţinuturile locuite de români, jefuind, arzând şi omorând, o femeie foarte bogată din acele locuri, şi-a luat bogăţiile şi s-a retras din calea acelor năvălitori, în pădurile şi coclaurile de la poalele muntelui Ceahlău Numele acestei femei era Auda şi deoarece era cu mult trecută de vârsta tinereţii, localnicii i-au spus baba Auda Locul unde s-a aşezat Auda se găsea pe un tăpşan, la poalele unui deal, Muncelu,nu departe de vărsarea unui pârâu năvalnic şi zgomotos , în alt pârâu mai mare care , la rândul lui, se vărsa în râul Bistriţa Credea că aici va fi la adăpost, locul unde s-a aşezat fiind mai departe de drumurile pe care umblau năvălitorii Spre sfârşitul vieţii s-a gândit să-şi pună la adăpost şi averea A transformat totul în aur, argint şi pietre preţioase şi le-a îngropat sub muntele Altan Întrucât nu vroia ca cineva să pună mâna nepedepsit pe această avere le-a închinat diavolului iar în încăperea unde a îngrămădit bogăţiile a pus o masă pe care a aşezat o solomâzdră din aur care, atunci când cineva ar fi pătruns totuşi în această sală a a comorii prindea viaţă şi-l speria silindu-l să plece cât mai repede din acele locuri De la numele acestei babe Auda, locului şi pârâului respectiv i s -a spus Audia şi aşa a rămas până-n ziua de azi COMOARA DE LA ALTAN În vremea când neamuri nomade au năvălit în locurile româneşti, se spune că o ceată a acestor nomazi, cunoscuţi sub numele de pecenegi, a ajuns şi în acest ţinut, stabilindu-şi tabăra într-un loc care astăzi este numit Smizi, nu departe de muntele Altan Din acest loc plecau în toate părţile şi în locuri mai depărtate, jefuiau tot ce găseau: vite, aur, argint, aramă, monede şi podoabe pe care le îngrămădeau aici, la poalele muntelui Altan Cât timp au stat aici, săptămâni, luni sau ani, nu se ştie dar au adunat multe bogăţii Au năvălit şi alte neamuri de nomazi Pecinegii simţindu- se ameninţaţi şi chiar fiind bătuţi de aceştia, au pus tot aurul, argintul şi arama, şi podoabele în buţi de lemn Erau 10 buţi cu aur, 10 pline cu argint şi 10 cu aramă Au săpat sub muntele Altan un beci încăpător, cu uşi groase de fier şi au pus toate bogăţiile acolo După această lucrare au astupat totul cu pământ şi au rânduit, prin vrăjile lor, să nu poată nimeni deschide această comoară Se spune însă că de Învierea Domnului, la miezul nopţii, când nici diavolul nici vrăjile nu au nici o putere, uşile comorii se deschid de la sine lăsând liber drumul către comoară, dar numai timp de un ceas Se spune că un om oarecare, luând cu el şi pe copilul său, ştiind de acest lucru, a intrat în camera unde se afla comoara , şi a văzut toate acele buţi pline cu bogăţii şi a luat din fiecare cât a încăput în traista ce o avea cu el s- a grăbit apoi să plece dar copilul său întârziind printre buţile care îl atrăgeau cu strălucirea bogăţiilor lor, a alergat şi el spre ieşire dar uşile sau închis rămânând captiv sub muntele Altan Anul următor, în noaptea de Înviere, omul s-a dus iarăşi la comoară să-şi găsească copilul, dar n-a găsit decât scheletul lui Profesor, Gheorghe Drugă ECOUL HANGULUI Pagina 10 Anul IV, nr 13 Interviuri Interviuri Interviuri Interviu cu domnul HAGIU MIHAI, Viceprimarul Comunei Hangu Domnul Mihai Hagiu este Viceprimarul comunei Hangu din anul 2008, o funcție nu tocmai confortabilă, când trebuie să găsești soluții pentru cele mai multe dintre problemele edilitar- gospodărești ale comunei, în general și ale oamenilor, în special Un coleg meticulos și responsabil Corect și tenace Serios și subtil Un om de cuvânt și un prieten pe care poți conta Atent și sensibil Atât de sensibil încât ochii i se umezesc ușor când povestește despre copilărie O infimă problemă de sănătate i-a transformat viața într-o existență plină de hățișuri și de cotituri, care ar fi îngenuncheat pe oricine s-ar fi aflat în situația lui, fără să îi lase prea multe alternative, de aceea cred că, dincolo de toate vicisitudinile, domnul viceprimar este un învingător - Domnule viceprimar care a fost primul loc de muncă? - Primul loc de muncă a fost la Centrala Nucleară Cernavodă, compartimentul administrativ, 1988, după terminarea liceului - Ce făceaţi acolo ? - În primul rând mă ocupam de cazări, pentru că în fiecare zi veneau şi plecau, muncitori detaşaţi din toată ţara, le asiguram camerele unde urmau să doarmă bonurile de masă şi ţineam o evidenţă exactă - Aţi fost aproape 20 de ani ofiţer de stare civilă, la Primăria Hangu - M-am angajat la Primăria Hangu în iulie 1990 Ocupam atunci funcţia d e statistician, dar înlocuiam şi secretarul comunei când situaţia o impunea, preluând toate sarcinile acestei funcţii, inclusiv cea de ofiţer de stare civilă - În anul 2008 aţi decis să renunţaţi la acest loc muncă, context în care aţi fost ales viceprimar Ce v-a determinat să faceţi acest pas? - Poate dorinţa de a schimba ceva în viaţa mea, dar cel mai mult pentru că îmi doream o altfel de muncă, o muncă de teren, care să nu mă mai ţină legat de birou şi de lucrurile pe care le făcusem timp de aproape 20 de ani, zi de zi - Când începe şi când se termină o zi de lucru pentru viceprimarul Hagiu Mihai? - O zi de lucru? Începe în jurul orei opt şi se termină atunci când ajung acasă şi când nu mă mai întâlnesc cu oamenii care îşi spun neajunsurile sau nemulţumirile acolo unde mă găsesc Sunt rare momentele în care oamenii care au anumite probleme pe care aş putea eu să le rezolv, mă caută la birou - Aşadar, problemele de la muncă nu ramân închise în birou, le luați cu dumneavoastră acasă - Da, așa este Chiar şi în concediu, dacă nu închid telefonul - Aveti o lista de prioritati, desigur! Care sunt primele 3 pe listă ? - Pentru mine, orice problemă pentru care cetăţenii comunei, în încercarea de a o rezolva, îmi cer sprijinul, constituie o prioritate Nu aş putea să afirm că există anumite problema mai importante decât altele Cred însă că priotare sunt încheierea punerii în posesie a terenurilor forestiere, repararea şi ECOUL HANGULUI Pagina 11 Anul IV, nr 13 Interviuri Interviuri Interviuri întreţinerea drumurilor comunale care s-au degradat rău în ultima vreme şi extinderea reţelei de alimentare cu apă în Boboteni, unde jumătate din gospodării nu beneficiază încă de apă curentă Nu există o ordine strictă Problemele se pot ivi peste noapte, aşa cum s-a întâmplat cu tăiatul plopilor, care reprezentau un pericol pentru construcţiile din jur, fiind foarte înalţi, exista posibilitatea ca la prima furtună mai puternică să se desrădăcineze şi să cadă peste cablurile de curent electric - Cine e sfetnicul dumneavoastră cel mai bun? - Nu ştiu Ascult pe toată lumea, dar fac exact așa cum cred eu că e mai bine (zâmbeşte) - Ați avut sau aveț i un model care vă inspiră? - Nu Nu m-am gândit la asta Nu există un model perfect Greu de spus, acum - Mie îmi place Raed Arafat - Da Adevărat Şi mie îmi place Un om corect, serios, responsabil - Cât din ceea ce sunteţi azi, datoraţi educaţiei primite în familie? - Mult (oftează) Cei şapte ani de acasă constituie temelia Însă nici educația primită în școală nu poate fi neglijată La 12 ani frecventam o școală din localitatea Bistrița Printre străini primeşti mereu lecţii de viaţă Te maturizezi înainte de vreme Înveți să fii calm, să lucrezi în echipă, să trăieşti într -o comunitate - Aţi simţit absența familiei? - La Bistrița era ca și acasă (zâmbește nostalgic) Deși nici acolo și nici la București nu a fost uşor, recunosc La Bistrița locuiam la o mătușă, dar am fost nevoit să învăț repede să mă integrez într-un colectiv deja închegat Ca orice copil, mi-am făcut și prieteni, dar și dușmani Îmi amintesc cu plăcere momentele de la Bistriţa (ochii îi înnoată în lacrimi) Mi-aş dori oricând să pot retrăi acei ani - Cum au fost anii d e liceu petrecuți la București? - Am fost nevoit să mă adaptez repede Nu aveam alternative Eram o familie În comparaţie cu colegii mei eu eram printer cei mai sănătoși Pe un prieten, l-am ajutat să se deplaseze timp de patru ani de zile, la masă, la baie, peste tot - Experienţele dure trăite atât de timpuriu, ar fi dărâmat pe oricine altcineva Pe dumneavoastră v-au călit, v-au format, v-au modelat… - Da De mititel eram tare agitat şi nervos (La liceu am plecat cu lecția învățată) Anii petrecuți departe de casă m-au schimbat enorm Singur, printre straini, am învăţat să fiu calm, să am răbdare Un lucru foarte important pentru ceea ce fac astăzi Pentru că atunci când lucrezi cu oamenii ai nevoie de aceste însuşiri, mai mult decât de oricare altele - În 1998 v-aţi întemeiat o familie, iar acum aveți doi băieți frumoși și speciali Ce aţi fi făcut dacă aţi fi avut două fete? - Garduri înalte ( râde) Nu ştiu dacă poţi să faci ceva special, ca părinte, pentru fete sau pentru băieţi Dar cu fetele nu poţi să te duci la meci, la pescuit s-au la agăţat… (râde din toată inima) - Povestiţi -ne un moment amuzant trăit alături de copiii dumneavoastră - Vara anului 2011, în concediu la mare În prima zi, spre marea bucurie a băieţilor, valurile mării destul de înalte se alergau unele pe altele din larg şi se spărgeau cu forţă, înainte de a ajunge la ţărm Bogdan şI Rareş, veseli și plini de curaj încercau să le stea împotrivă şi… de cele mai multe ori, ECOUL HANGULUI Pagina 12 Anul IV, nr 13 Interviuri Interviuri Interviuri printre strigătele, râsetele şi gălăgia din apă, abia dacă ne regăseam Cel mai chinuit a fost, bineînţeles Rareş, mezinul familiei, pe care valurile îl purtau fără niciun efort Abia dacă reuşea să -şi tragă sufletul şi alt val venea, cu forță, să ne disperseze unii de alţii - Dacă ar fi să întoarceţi timpul înapoi, care ar fi momentul de la care aţi relua firul vieţii? - Greu de spus Nu ştiu dacă există un moment anume Fiecare moment din viaţa mea a însemnat ceva - Dacă vi s-ar promite îndeplinirea imediată a trei dorinţe, care ar fi acelea? - În primul rând să fiu sănătos, să -mi termin casa şi să pot să realizez măcar 60 % din ce mi-am propus ca viceprimar - Ce nu vă place la lumea de azi? - Faptul că ne-am dezumanizat Egoismul, ura, invidia Sunt oameni pe care îi cunosc de douăzeci de ani, oameni care s- au schimbat radical acum E o luptă surdă pentru interesele personale şi pentru bani - Ce aţi schimba, daca ar fi să conduceţ i lumea pentru o zi? - Aş vrea ca oamenii să fie mai buni cu semenii lor , mai înţelegători, mai umani… - O carte pe care o apreciaţi - “Cocoşatul” de Paul Feval A fost una dintre cărţile mele “de căpătâi” dacă vrei, o lecţie de viaţă, pe care nu am uitat-o niciodată Am învăţat că uneori cei mai înverşunaţi duşmani pot deveni cei mai buni şi mai loiali prieteni - Ce prețuiți mai mult la oamenii din jurul dumneavoastră? - Sinceritatea Corectitudinea Omenia - Ce urâți cel mai mult ? - Meschinăria, falsitatea, ipocrizia - Cum v-ați descrie? - E greu să îţi fa ci o caracterizare În general un om calm (zâmbeşte), care își respectă promisiunile - Cum credeți că vă percep cei din jur? - Nu ştiu Ar trebui să îmi spună cineva sincer şi direct - Unul dintre defectele majore? - Încrederea în oameni şi încăpăţânarea - O calitate special? - Loialitatea - Coniac sau whisky? - Pălinca - Concediul la munte sau la mare? - La mare Eu sunt semn de apă Unde ar putea „Racul” să se bucure mai mult decât în apă - „Cel mai iubit dintre pământeni” sau „Shogun”? ECOUL HANGULUI Pagina 13 Anul IV, nr 13 Interviuri Interviuri Interviuri - “Cât mai bine, pentru cât mai mulţi!” - Cum vă vede ţ i peste 5 ani? - Mai bătrân (râde) - Un gând pentru cititori… - Le urez sănătate, să aibă ce -şi doresc şi - “Shogun ” - Drama sau comedie? - Comedie - Steaua sau Dinamo? - Steaua - O pasiune - Sportul în general, fotbalul în special - Un regret - Îmi pare rău că nu m -am dus, când eram la București și s-a ivit acest prilej, să mă înscriu la preselecţie la fotbal Tot timpul am regretat această şansă A fost un tren pe care, din păcate, l-am pierdut - O activitate care vă relaxează - Pescuitul - Deviza dumneavoastră: Redactor şef, Liliana Pîntea să fie mai buni Micii scriitori Micii scriitori Micii scriitori Micii scriitori VARA A sosit vara, cu raze de soare arzătoare cu dealuri și câmpii pline de flori, cu zumzăit de albine harnice, cu zeci de greieri care cântă, cât e ziua de lungă, ba uneori și noaptea, la chitară, serenade, pentru a îndupleca acest anotimp plin de lumină și culoare, să nu mai plece Întreaga natură e plină de viață și de veselie Petice de cer senin se zăresc printre ramurile cireșilor și vișinilor plini de roade În depărtare se aud cum sună tălăngile turmelor de oi Din când în când se aude cum cântă cucul cel bătrân, neîndemânatic și buimac, arucând scurte chemări, peste luncile înverzite Lângă oglinda lacului, în care Masivul Ceahlău, își admiră măreția, seară de seară, toate broaștele susțin, pe diferite voci câte un concert, bucurându-se de căldura nopților senine de vară În grădina mea, de lângă casă, printre toate celelalte flori, un mac râzând, cu capul pe spate își scutură rând pe rând, câte o petală roșie ca sângele Nici ciocănitoarea nu are timp de pierdut Se aude, din mijlocul codrului, cum își caută de mâncare, ciocănind în scoarța copacilor bolnavi Mă gândesc că vacanța de vară, bate încetișor la ușa clasei noastre și mă bucur, dar umbra tristeții alungă bucuria, pentru că trebuie să ne despărțim de doamna învățătoare Va fi tare greu pentru noi, în clasa a V-a Popa Daniela, clasa a IV-a, înv Manolache Steluţa ECOUL HANGULUI Pagina 14 Anul IV, nr 13 De reţinut De reţinut De reţinut ”ERGONOMIA APLICATIVĂ ÎN SISTEMUL OM -COMPUTER-MEDIU” ”Un îndemn la acțiune Aplică singur ergonomia la locul tău de muncă” Autorii acestei cărți Dr ec Suzana Geangalău - coordonator și autor, Dr med Virgil Răzeșu, ing Ionel Țepeș Ghibosu și ec Dorina Paleu Argumente reale pro-ergonomie Potrivit estimărilor, până în anul 2015, numărul calculatoarelor electronice, inclusiv laptop-uri, va crește de la 4,5 milioane de unități în 2010, până la 7,5 milioane de unități în 2015, reprezentândo creștere de circa 70 % (sursa Mediafax) Tehnologia Informației și Comunicațiilor (TIC) se extinde pe scară largă și vizează segmente bazate pe electronică: e-guvernare, e-business, parteneriate cercetare-producție- inovare, pe competitivitate, pe promovarea serviciilor eco-eficiente, sănătate, învățământ, cultură și creare unor noi locuri de muncă Dar, pe lângă beneficiile de necontestat aduse de TIC, aceasta prezintă și riscuri/disfuncții pentru sănătatea și viața lucrătorului la computer care, acumulate în timp, afectează întreg organismul uman Prin aplicarea ergonomiei se asigură confortul optim, reflectat în economie de energie, de efort și de timp, se păstrează sănătatea lucrătorului la computer și se mențin rezultate superioare în muncă, materializate în eficiență, salarii și bunăstare Denumirea de ergonomie provine din limba greacă ergo-muncă și nomos-lege - ”lege a muncii” și ar trebui cunoscută de toți lucrătorii la computere Cercetarea ergonomică la locului de muncă în activitatea computerizată constituie o necesitate imperioasă, determinată de extinderea tehnicii de calcul în toate domeniile de activitate Cercetătorii în ergonomie sunt cei care analizează și identifică noile cerințe ale procesului de muncă față de om și față de mijloacele tehnice în sistemul om- computer-mediu Scopul ergonomiei aplicative îl constituie adaptarea muncii la om și a omului la munca sa, în condițiile unui mediu și confort optim, care să contribuie la scăderea efortului în muncă și la creșterea eficienței muncii Esența ergonomiei se rezumă la trei cuvinte: Confort -Sănătate-Eficiență Aceste trei cuvinte se intercondiționează de aceea, spre acestea trebuie să ne îndreptăm atenția, atunci când citim, pe coperta cărții: ”Un îndemn la acțiune Aplică singur ergonomia la locul tău de muncă ” Confort ergonomic înseamnă totalitatea condițiilor materiale, de mediu și psihosociale, care asigură o ambianță civilizată, plăcută, comodă, care previne factorii de disconfort Eficiența se reflectă în creșterea productivității, prin reducerea consumului de energie, de efort și de timp, concretizată în cantități mai mari de lucrări procesate pe computer, de calitate superioară, care se regăsesc în creșterea veniturilor De ce am scris această carte? Pentru că nu există; este o lucrare aplicativă inedită, pentru activitatea computerizată; Pentru că este utilă oricărui lucrător la computer, Din dorința de a contribui la promovarea științei și practicii ergonomiei în activitatea de prelucrare automată a datelor Ergonomia specifică activității computerizate se impune ca știință pentru toate instituțiile și organizațiile și pentru toate structurile ierarhice, ajungând până și în casele oamenilor Acest proces este determinat de dezvoltarea, în ritm accelerat a tehnologiei digitale și presupune însușirea de cunoștințe complementare cumulative în relația computer-ergonomie Cartea este abordată sistemic, costă 30 lei și se difuzează prin: Bibliopolis – Librăria Casa Cărții, telefon 0233/214570 Librăria Cetatea Doamnei – 0233/219927, Asociația Ecoforest Neamț – 0233/228380 Dr Ec SUSANA GEANGALĂU ECOUL HANGULUI Pagina 15 Anul IV, nr 12 Micii scriitori Micii scriitori Micii scriitori Micii scriitori V a r a Cât e de plăcut să stai pe prispa casei bunicilor şi să răsfoieşti filele cărţii preferate! Pe neaşteptate, pe mână am simţit o uşare adiere, de la aripioarele micuţe şi firave ale unei albinuţe Vântul n-o lăsa să-şi termine valsul de aşezare pe mâna mea Într-un sfârşit, după ce reuşise să facă ultimii paşi de dans, îşi ridică ochii nedumeriţi, spre mine, spunându-mi: - Of Adierea asta de vânt nu mă lasă să -mi continui zborul spre căsuţa mea din grădină - Îmi pare rău pentru tine, dragă albinuţă! i -am răspuns eu cu tristeţe - Toată natura e fericită şi vioaie, numai eu nu mă pot împotrivi vântului - Oare ce s-a întâmplat, albinuţă mică, de totul e aşa vesel, parcă şi soarele e mai strălucitor, pe bolta senină? am întrebat eu - Nu ştii? A sosit vara Abia atunci am observat macii roşii risipiţi prin iarba înaltă smălţuită cu flori multicolore Abia atunci am zărit cerul senin, fără nici un nor, pe care soarele arzător se plimba în voie A bia atunci am văzut cireşele din copacul de lângă prispă, date în pârg, iar vişinul de lângă fântână, plin de fructe Albinuţa încă se odihnea pe mâna mea, cu coşuleţele pline de polen M-am ridicat încet, am lăsat cartea jos, fără să o deranjez şi am aşezat-o pe o floare Venise vara, anotimpul meu preferat Irimia Denisa, clasa a IV-a, înv Manolache Steluța V a r a Prima zi de vară Oare cum am uitat că este 1 iunie astăzi şi că e Ziua Copilului! Şi cât am aşteptat această zi! La şcoală ne aşteaptă o zi minunată, iar la bibliotecă ne aşteaptă tot felul de surprize şi premii Cum să nu ne placă vara? Vara asta în care soarele îşi aruncă, din înaltul cerului, braţele peste tot pământul Mireasma de fân cosit ne dă târcoale, certându-se cu parfumul florilor din grădină Dincolo de dealuri, răsună tălăngile turmelor de oi, iar seara cântă singuratic, câte un bucium Şi greierele se aude cântând în iarba înaltă, arsă de soare Se trezeşte de dimineaţă, se spală pe ochi cu roua de pe firele de iarbă, îşi verifică strunele chitarei şi se apucă de treabă, acompaniind furnicile şi albinele care muncesc din greu, pentru a-şi aduna provizii Veselului greieraş îi ţin hangu toate păsările din zăvoi, care cântă pitite printre ramurile copacilor Am uitat! Cred că s-au copt deja cireşele! Şi am uitat că, în curând va veni vacanţa Nu e tocmai o bucurie extraordinară, pentru că ne vom despărţi de doamna învăţătoare, dar asta este o altă poveste Asavei Letiţia, clasa a IV-a, înv Manolache Steluţa ECOUL HANGULUI Pagina 16 Anul IV, nr 12 Micii scriitori Micii scriitori Micii scriitori Micii scriitori BASMUL VERII În luna martie, Iarna şi Primăvara s-au certat, în acest an, mai mult decât altă dată Iarna a hotărât să plece cu câteva zile înainte de 1 martie, pentru a lăsa loc Primăverii, cu alaiul ei de ghiocei şi viorele, de copaci înfloriţi şi zile însorite, dar după ce Primăvara, cu o bagheta magică a topit zăpada şi a lăsat ghioceii să răsară, Iarna, nu se ştie din ce motive, s-a răzgândit şi s-a întors, cu furie Era trecut de mijlocul lunii martie, când a nins nopţi la rând, iar gerul a desenat din nou flori de gheaţă pe geamuri Primăvara a revenit târziu, tristă şi mâhnită şi a plecat repede, pentru a nu o supăra pe Vară, care se pregătise deja să îşi facă simţită prezenţa Vara a venit, ca în fiecare an, cu părul plin cu spice galbene, purtând bijuterii din cireşe, căpşuni şi caise Rochiţa ei, realizată din razele strălucitoare ale soarelui şi nori vioi, acoperă agale, pantofii cusuţi cu stele argintii Braţele îi sunt pline de flori, iar în jurul ei roiesc zeci de fluturi Costumată astfel se îndreaptă spre şcoală şi le spune copiilor că vacanţa e gata să bată la uşă, apoi fuge la bunica ei - Pădurea - şi dă de ştire vieţuitoarelor că vor găsi de mâncare fructe de pădure, ciuperci şi smocuri întregi de iarbă crudă şi dulce şi că vor putea să-şi potolească setea, poposind la izvoarele cu apă limpede şi rece din inima pădurii Nici ea nu rezistă tentaţiei şi fuge într -o poiană unde ştia că este multă zmeură Îşi potoleşte foamea, apoi porneşte în căutatea familiei Ursulescu Află de la ei că au strâns bănuţ cu bănuţ pentru ca vara asta să poată merge într-o staţiune de munte, unde să se poată odihni şi unde puii lor mici să se poată juca nestingheriţi de nimeni A fost informată că familia Vulpescu va merge şi ea la munte, dar va avea o vacanţă mai scurtă, pentru că puii ei trebuie să îşi termine Cursurile de şiretenie Familia Lupescu va rămâne în acest an, să-şi petreacă vacanţa de vară acasă, întrucât are mai mulţi copii care merg la cursuri de supravieţuire pe timp de iarnă Vara stă pe gânduri Ea tocmai voia să meargă în vacanţă la mare, în timp ce toate necuvântătoarele îşi doresc un concediu la munte, în mijlocul naturii Nu va renunţa însă la ideea ei La mare poate sta la plajă, se poate distra cu clovnii şi poate merge la spectacole Se întoarce încet, în poiana cu zmeură, îşi face rezervare telefonică într-o staţiune de lux, apoi se aşează să se odihnească pe muşchiul verde şi răcoros, cu dorinţa de a o ruga pe Toamnă să se grăbească în acest an Aţipeşte şi visează că florile, fluturii, albinuţele sunt supărate că le -a trădat Se sperie, tresare şi terzindu-se din somn, le promite că va ruga toamna să întârzie Dascălu Rebeca Ştefania, clas a a VI-a, Şcoala Buhalniţa, Prof Dominte Teodora